  Виталий Пронин Пугачёвоын пуштылонъёс дыръя бырем солдатлэн мумизлы сётозы квартира. Удмуртиысь Правительство решение кутӥз 1 миллион 368 сюрс манет висъян сярысь.Ижысь Тимур Миниахметов военной арсеналын службазэ нуиз. Пуштылонъёс кутскыку, солдат тылӝуэз кысыны бызиз. Но быриз. Анайлэн со одӥг пиез вал. Флюра Миниахметова воксё огназ кылиз. 2008-тӥ арын со картсэ но ватӥз ни вал. Нош улэ нылкышно кузпалызлэн мумизлэн квартираяз. Табере матысь ӵыжы-выжыосыз кулэмен, нылкышнолэн татын нокыӵе паез ӧвӧл.Республикаысьтымы лэсьтӥськонъя, архитектурая но улон инты политикая министр  Сергей Шикалов верамъя, Удмуртилэн бюджетэз чотын Флюра Миниахметовалы одӥг комнатаен квартира басьтозы. Ижысь патерлэн огъя быдӟалаез луоз 36 квадрат метр.Бырем солдатлэн анаезлы юрттон пумысен мылкыдзэ вераз Правительстволэн Тӧроез Юрий Питкевич но. Нылкышнолы республика квартира висъялоз, нош Обороная министерство компенсация сётоз, шуиз кивалтӥсь.Алёна Ионина.   